CELEX: 62013TA0261
Language: sk
Date: 2015-09-23 00:00:00
Title: Spojené veci T-261/13 a T-86/14: Rozsudok Všeobecného súdu z 23. septembra 2015 – Holandsko/Komisia („HICP — Nariadenie (ES) č. 2494/95 — Harmonizované indexy spotrebiteľských cien pri stálych daňových sadzbách (HICP-CT) — Nariadenie (EÚ) č. 119/2013 — Indexy cien bývania vo vlastnom obydlí — Nariadenie (EÚ) č. 93/2013 — Eurostat — Postup vo výboroch — Vykonávacie opatrenia — Regulačný postup s kontrolou“)

23.11.2015   
            
            
               SK
            
            
               Úradný vestník Európskej únie
            
            
               C 389/31
            
         Rozsudok Všeobecného súdu z 23. septembra 2015 – Holandsko/Komisia
   (Spojené veci T-261/13 a T-86/14) (1)
   
   ((„HICP - Nariadenie (ES) č. 2494/95 - Harmonizované indexy spotrebiteľských cien pri stálych daňových sadzbách (HICP-CT) - Nariadenie (EÚ) č. 119/2013 - Indexy cien bývania vo vlastnom obydlí - Nariadenie (EÚ) č. 93/2013 - Eurostat - Postup vo výboroch - Vykonávacie opatrenia - Regulačný postup s kontrolou“))
   (2015/C 389/32)
   Jazyk konania: holandčina
   
      Účastníci konania
   
   
      Žalobca: Holandské kráľovstvo (v zastúpení: vo veci T-261/13, M. Bulterman, J. Langer a B. Koopman, a vo veci T-86/14, M. Bulterman a J. Langer, splnomocnení zástupcovia)
   
      Žalovaná: Európska komisia (v zastúpení: M. Clausen a P. van Nuffel, splnomocnení zástupcovia)
   
      Predmet veci
   
   Vo veci T-261/13 v prvom rade návrh na zrušenie nariadenia Komisie (EÚ) č. 119/2013 z 11. februára 2013, ktorým sa mení a dopĺňa nariadenie (ES) č. 2214/96 o harmonizovaných indexoch spotrebiteľských cien (HICP): prenos a rozširovanie podindexov HICP, pokiaľ ide o tvorbu harmonizovaných indexov spotrebiteľských cien pri stálych daňových sadzbách (Ú. v. EÚ L 41, s. 1), a subsidiárne návrh na zrušenie článku 1 bodu 2 nariadenia č. 119/2013, ako aj vo veci T-86/14 návrh na zrušenie nariadenia Komisie (EÚ) č. 93/2013 z 1. februára 2013, ktorým sa stanovujú podrobné pravidlá na vykonávanie nariadenia Rady (ES) č. 2494/95 o harmonizovaných indexoch spotrebiteľských cien, pokiaľ ide o stanovenie indexov cien bývania vo vlastnom obydlí (Ú. v. EÚ L 33, s. 14), a subsidiárne návrh na zrušenie článku 4 ods. 1 nariadenia č. 93/2013
   
      Výrok rozsudku
   
   
               1.
            
            
               Vo veci T-261/13 článok 1 bod 2 nariadenia Komisie (EÚ) č. 119/2013 z 11. februára 2013, ktorým sa mení a dopĺňa nariadenie (ES) č. 2214/96 o harmonizovaných indexoch spotrebiteľských cien (HICP): prenos a rozširovanie podindexov HICP, pokiaľ ide o tvorbu harmonizovaných indexov spotrebiteľských cien pri stálych daňových sadzbách, sa zrušuje.
            
         
               2.
            
            
               Vo veci T-86/14 článok 4 ods. 1 nariadenia Komisie (EÚ) č. 93/2013 z 1. februára 2013, ktorým sa stanovujú podrobné pravidlá na vykonávanie nariadenia Rady (ES) č. 2494/95 o harmonizovaných indexoch spotrebiteľských cien, pokiaľ ide o stanovenie indexov cien bývania vo vlastnom obydlí, sa zrušuje.
            
         
               3.
            
            
               Európska komisia znáša svoje vlastné trovy konania a je povinná nahradiť trovy konania Holandského kráľovstva.
            
         
      (1)  Ú. v. EÚ C 189, 29.6.2013.